Esztergályos Cecília

Esztergályos Cecília (Budapest, 1943. január 26. –) Kossuth- és Jászai Mari-díjas magyar színésznő, táncművész, érdemes és kiváló művész, a Halhatatlanok Társulatának örökös tagja.

Életpályája 
1960-ban az Állami Balettintézetben végzett mint balettművész (első mestere Szalay Karola volt), majd 1960–1963 között a Pécsi Balett szerződtette. 1964 és 1968 között Színház- és Filmművészeti Főiskola színművész szakának hallgatója volt, Simon Zsuzsa osztályában.

Diplomás színésznőként 1968-tól a Kazimir Károly vezette Thália Színház tagja volt. 1984-től 1990-ig a Nemzeti Színház művésze volt, ahol Sík Ferenccel és Vámos Lászlóval dolgozott együtt. 1990–91-ben a Veszprémi Petőfi Színház társulatához tartozott. 1991-től 1999-ig a Família Kft. című sorozat állandó főszereplője volt, közben nem tartozott társulathoz. 1999 és 2005 között szabadúszó.

2005-től 2011 szeptemberéig a József Attila Színház tagja. Elsősorban komika, kifinomult mozgáskultúráját vígjátékokban kamatoztatja. 2014-től az Újszínház tagja, mellette több helyen vendégszerepelt, például a Veszprémi Petőfi Színházban, a Vidám Színpadon, a debreceni Csokonai Színházban, a kecskeméti Katona József Színházban, a Budaörsi Latinovits Színházban.

Több mint ötvenéves pályafutása során közel kétszáz filmben és színdarabban játszott.

Magánélete, családja 
Édesapja Esztergályos Károly orvos, édesanyja Geréb Borbála fotóművész. Bátyja, Esztergályos Károly Balázs Béla-díjas rendező, öccse dr. Esztergályos János radiológus főorvos, az orvostudományok kandidátusa. 10 éves korában gyermekparalízisben szenvedett, de szerencsésen felépült.

Hatszor házasodott. 1962-ben babát várt a Fülöp Zsigmond színművésszel tartó kapcsolatában, azonban rubeola miatt nem tarthatta meg gyermekét. Első férje fél évig Bácskai Lauró István filmrendező volt. A második Dvorák István táncművész, a harmadik Takács Sándor taxisofőr, az operaház énekkarának énekese volt. Negyedik férje Dimulász Miklós színész volt. Ötödik férje Incze József színész volt. 1985 óta él házasságban hatodik férjével, Fonyódi Péterrel, aki a pszichológia és a kommunikáció doktora, korábban a Memphisz, a Corvina és a Pastoral együttesek dobosa volt. Férjének, a korábbi kapcsolatából egy lánya van. Közös gyermekük nem született. Férjével 2007-től Solymáron, egy Makovecz Imre által tervezett házban lakik, előtte az Istenhegyi úton laktak. Szabadidejében festészettel és kerámiával foglalkozik, több kiállítása volt országszerte.

Színházi szerepei

Filmszerepei

Játékfilmek

Tévéfilmek

Díjai, elismerései 
 Jászai Mari-díj (1974)
 Magyar Filmkritikusok Díja – Legjobb női alakítás díja (1979, 1981)
 San Remó-i fesztivál legjobb női alakítás díja (1981)
 Chicagói Ezüst Hugó-díj (1981)
 Érdemes művész (1982)
 Erzsébet-díj (1993)
 A Magyar Köztársasági Érdemrend kiskeresztje /polgári tagozat/ (1996)
 József Attila-gyűrű (2008)
 Pécsi Sándor-díj (2012)
 Kiváló művész (2013)
 Kossuth-díj (2018)
 Örökös tag a Halhatatlanok Társulatában (2020)
 A Magyar Filmakadémia életműdíja (2023)

Könyve

Portréfilmek 
 Te (2006)
 XXI. század – Esztergályos Cecília (2013)
 Hogy volt?! – Esztergályos Cecília születésnapjára (2013)
 Képregény – Esztergályos Cecília (2016) – Hír TV
 Ez itt a kérdés – Születésnapi beszélgetés Esztergályos Cecíliával (2020)
 Húzós – Esztergályos Cecília (2020) – ATV
 Kontúr – Esztergályos Cecília (2023)

Tévéműsora 
 OLD(S)COOL (2019–2020) – (LifeTV)

Származása, rokonsága 
Nagyapjáról írta az alábbiakat az Adj békét Uram! című könyvében: 
Apai nagyapja Esztergályos János országgyűlési képviselő, szerkesztő, testvérei pedig Esztergályos Károly rendező és dr. Esztergályos János orvos.

Jegyzetek

Források 
 
 József Attila Színház

További információk 
 
 
 

Magyar színésznők
Jászai Mari-díjasok
Kossuth-díjasok
1943-ban született személyek
Erzsébet-díjasok
Magyarország Kiváló Művésze díjasok
A Magyar Népköztársaság Érdemes Művésze díjasok
A Halhatatlanok Társulatának örökös tagjai
Budapesten született személyek
Élő személyek
Magyar szinkronszínészek